b'\n_START_ARTICLE_\nPalair\n_START_SECTION_\nZgodovina\n_START_PARAGRAPH_\nOb razpadu |Jugoslavije in pridobitvi samostojnosti Republike Makedonije v zgodnjih devetdesetih letih dvajsetega stoletja je bila ustanovljena dru\xc5\xbeba Palair Macedonian Airlines s sede\xc5\xbeem v Skopju._NEWLINE_Svoje letalske operacije je dru\xc5\xbeba pri\xc4\x8dela z najetim letalom Tupoljev Tu-154, kmalu pa so jim sledila najeta letala Fokker F-28 in Fokker 100. Letala so bila v rde\xc4\x8de-belih barvah, pozneje v rde\xc4\x8di barvi z rumenim besedilom._NEWLINE_Po prenehanju sankcij OZN napram ZR Jugoslaviji v letu 1996, ko se je jugoslovanski nacionalni prevoznik JAT (Yugoslav Airlines) vrnil na makedonski trg, je pri\xc5\xa1lo do drasti\xc4\x8dnega upada \xc5\xa1tevila prepeljanih potnikov. Posledi\xc4\x8dno je septembra 1996 Palair prenehal z opravljanjem letalskih operacij.\n_START_SECTION_\nNesre\xc4\x8de\n_START_PARAGRAPH_\n5.marca 1993 je letalo Fokker F-100 na letu 3D 101 iz Skopja za Z\xc3\xbcrich strmoglavilo takoj po vzletu s piste 34 skopskega letali\xc5\xa1\xc4\x8da. Preiskava nesre\xc4\x8de je ugotovila, da je vzrok za nesre\xc4\x8do napaka posadke, ki ni pred odletom razledenela letala. Od 97 oseb na krovu letala, jih je v nesre\xc4\x8di umrlo 83.'